Tašių ežeras

Tašių ežeras () – ežeras Latvijos pietvakariuose, Pietų Kuršo savivaldybėje, Medzės valsčiuje. Telkšo Vakarų Kuršo aukštumos Vartajos banguotojoje lygumoje, Alandės slėnyje, apie 8 km į šiaurės rytus nuo Gruobinios. Plotas 0,949 km². Ežeras pailgos formos, ilgis (iš šiaurės vakarų į pietryčius) 1,9 km, didžiausias plotis 0,7 km. Krantai lėkšti, ežero galuose žemi, pakrantėse šlapios pievos. Dugnas dengtas storu (iki 6 m) dumblo sluoksniu. Ežeras eutrofinis, smarkiai užžėlęs.H. Lūmane.Tāšu ezers. Enciklopēdija „Latvijas daba”, t. 5 (Rik–Ulm). Ryga, „Preses nams”, 1998 m., p. 200. ISBN 9984-00-312-4. Veisiasi raudės, karšiai, ešeriai, karosai, lydekos, lynai, kuojos. Tāšu ezers, Ezeri.lv. Nuoroda tikrinta 2025-10-15. Peri juodosios žuvėdros, didieji baubliai, pilkosios žąsys, nendriniai žiogeliai, pavasarį būriuojasi gulbės giesmininkės ir žąsys.

Priklauso Liepojos ežero baseinui. Įteka trys upokšniai, grioviai, prateka Alandė. Baseino plotas 76,4 km². Ežeras ir jo pakrantės saugomi Tašių ežero gamtos draustinyje (įkurtas 2004 m.).Tāšu ezers, Dabas aizsardzības pārvalde. Nuoroda tikrinta 2025-10-15. Netoli ežero įsikūrusi Tašių gyvenvietė.

 Šaltiniai 

Kategorija:Latvijos ežerai